text: न्यायमूर्ति अशोक भूषण ने खुद व प्रधान न्यायाधीश दीपक मिश्रा की ओर से फैसले को पढ़ते हुए कहा कि मामले को संवैधानिक पीठ के पास भेजे जाने का कोई मामला नहीं बनता। साथ ही कोर्ट ने कहा कि अयोध्या मामले की सुनवाई में फारुखी फैसले की टिप्पणी से कोई फर्क नहीं पड़ता है। ये केस बिल्कुल अलग है। इससे भूमि विवाद पर फर्क नहीं पड़ेगा। उसे तथ्यों के आधार पर तय किया जाएगा। न्यायमूर्ति अब्दुल नजीर ने हालांकि मामले को बड़ी संवैधानिक पीठ के पास भेजे जाने की पैरवी की।